Kanentenmanutan Sane Kamargiang Ring Pekayunan Anak Luh
Description
English
Balinese
Sekadi sane kauningin pembinayan gender ring pekayunan anak luh sampun saking sekat masa dumun. Riantukan anak luh setate neneten kautamayang utawi kaanggep lemah. Akhirnyane peran anak luh ngawit kaanggep sesampune R.A Kartini memperjuangkan emansipasi wanita. Sesampune punika kamedalang bukunyane sane mamurda Habis Gelap Terbitlah Terang . Nanging nyataannyane kanentenmanutan sane kamargiang ring anak luh punika karin jantos mangkin. Akeh orti sane tiang polih lewat media sosial lan media informasi liannyane nyirayang indik kekerasan sane kamargiang ring anak luh. Sane tiosan contoh nyata peran anak luh ka anggep nenten penting terjadi ring lingkungan masyarakat, pepes pisan pembedaan pianak muani lan pianak luh. Pianak muani setate ka anggep prasida ngamenekang drajat ekonomi miwah kehidupan kluarga dados punika pianak muani setata kautamaang ketimbang pianak luh, contohnyane minakadi saking segi pendidikan. Pamuput nyatanyane makejang jatma punika diapin luh utawi muani pateh madue kamampuan sane prasida kakembangan. Anak luh nenten setate lemah, anak luh masih berhak ngamolihang pendidikan sane tinggi. Memang gegaen anak luh yening sampun makluarga punika ngurus pianak miwah rumah tangga, nanging anak luh masih madue hak ngamolihang pendidikan sane tinggi mangda prasida dados insan sane becik untuk mengatur rumah tangga lan kluarganyane. Tiosan punika sane pepes terjadi ring masyarakat inggih punika anak luh setate ka anggep lemah lan anak luh pepes kaanggep nenten pantes ring kegiatan memimpin, akidik pisan anak luh sane kaicen kesempatan dados pemimpin. Lan cerita sane pepes terjadi ring masyarakat yening anak luh pepes pesu, pepes ka anggep anak luh sane nenten becik, nanging yuktinyane nenten makejang anak luh punika pesu kaluyuran, akeh sane pesu makrya lan nyemak gaen sane tiosan. Cutet ipun anak luh masi madue hak sane pateh kadi anak muani, anak luh patut nrima kaadilan sane pateh, pembinayan gender punika yukti ada nanging indik puniki tetep harus ngamolihang keadilan sane pateh.
Indonesian
Other local Indonesian Language ( )
ban_Latn hne_Deva eng_Latn knc_Latn ban_Latn bug_Latn eng_Latn